AQUA ยันปีนี้ “คลังสินค้า” กำไรเฉียด 200 ลบ.-ปันผล “EP” เสริม จ่อเปิดธุรกิจใหม่ ก.พ.นี้
AQUA ย้ำ ขายบริษัทลูก ยังมีธุรกิจหลัก warehouse ปีนี้กำไรเฉียด 200 ลบ. พร้อมรอรับเงินปันผลจาก EP เสริมทัพ เล็งเปิดตัวธุรกิจใหม่ปลายเดือนก.พ.
27 ม.ค. 2565

บริษัท อควา คอร์เปอเรชั่น จำกัด (มหาชน) หรือ AQUA เปิดเผยว่า ได้ขายบริษัทลูก อควา แอด ให้กับบริษัท แพลน บี มีเดีย จำกัด (มหาชน) หรือ PLANB แล้ว พร้อมได้เข้าถือหุ้นใน PLANB มูลค่ากว่า 600 ล้านบาท ทั้งนี้ก็ยังคงประกอบธุรกิจหลักในบริษัทที่ทำรายได้อย่างสม่ำเสมอ ได้แก่ ธุรกิจอสังหาริมทรัพย์ให้เช่าและบริการ บริษัท ไทยคอนซูมเมอร์ ดิสทริบิวชั่น เซ็นเตอร์ จำกัด (TCDC) ซึ่งประกอบธุรกิจให้เช่าคลังสินค้า ซึ่งมีกำไรโดยเฉลี่ยปีละ 180 ล้านบาท ทุกๆปี และธุรกิจพลังงานและสาธารณูปโภค บริษัท อีสเทอร์น พาวเวอร์ กรุ๊ป จำกัด (มหาชน) หรือ EP มีส่วนแบ่งกำไรโดยเฉลี่ยปีละ 100-150 ล้านบาท ซึ่งเป็นการลงทุนที่คุ้มค่าและให้ผลตอบแทนที่ดีในระยะยาว และคาดว่าจะเปิดตัวธุรกิจใหม่ในช่วงปลายเดือนก.พ. นี้